
I. ОБЩО ПРЕДСТАВЯНЕ НА УЧЕБНАТА ПРОГРАМА
         Програмата по „Учебна практика“ е пряко свързана с програмата по “Пространствен дизайн” и дава на учениците основни  практически умения по полагане на равен тон, апликация, биговане,  изработване на макети и пластики. Те придобиват умения за работа с материали – видове четки, темперни бои, тушовка, линия, лепила, триъгълник, пергел и др. Запознават се с основни композиционни принципи. Проектират и изпълняват различни по сложност пространствени композиции. Придобиват познания и умения за работа със софтуерни продукти.
 Часовете се провеждат в специализирани ателиета, оборудвани с работни маси, работни витрини, универсални реквизити и компютърна техника.

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
 В резултат на обучението ученикът трябва да :

да знае:
· Понятията и терминология, засягащи специалността;
· Етапите в проектирането на идейния проект;
· Законите и принципите за изграждане на композицията;
· Законите на формоизграждане;
· Основни принципи в цветознанието;
· Софтуерно ограмотяване 

да може да :
· Да анализира и проучва поставените задачи и да създава художествено произведение;
· Да проектира графични и триизмерни композиции и пластики;
· Да изработва предварителен проект - първоначална разработка на идеята по поставената задача чрез работни скици, перспективни рисунки и др., изпълнени със свободно избран материал;
· Да създава идеен проект - идеята се разработва чрез грундрис, разгънати експозиционни площи със съответстващото им графично решение, разрези, които допълват представата за пространственото решение в подходящ мащаб;
· Да има познание за различните видове материали, необходими за изработването на макет.
                

III. РАЗПРЕДЕЛЕНИЕ НА УЧЕБНОТО ВРЕМЕ
Учебна практика
	КЛАС
	I СРОК
УЧ. СЕДМИЦИ / ЧАСОВЕ 
	II-СРОК
УЧ. СЕДМИЦИ / ЧАСОВЕ
	ЧАСОВЕ
ГОДИШНО

	VIII
	18 / 2
	18 / 2
	72

	IX
	18 / 2
	18 / 2
	72

	X
	18 / 2
	18 / 2
	72

	XI
	18 /4
	18 /4
	144

	XII
	18 / 4
	11 / 4
	116




IV.    УЧЕБНО СЪДЪРЖАНИЕ
 Структурирането на учебното съдържание е по раздели и теми. Учителят конкретизира и определя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение. За постигане целите на обучението учителят разпределя учебните часове за нови знания, упражнения и контрол.

	№
	Наименование на раздели и теми
	Брой часове

	
	ПЪРВИ ГИМНАЗИАЛЕН ЕТАП
	

	
	VIII клас  - 72 учебни часа
	

	1.
	Въведение 
	6

	1.1.
	Запознаване с материалната база на специалността. 
	

	1.2.
	Работа с материали – видове четки, темперни бои, тушовка, линия, лепила, триъгълник, пергел и др.
	

	2.
	КОМПОЗИЦИЯ ОТ ГЕОМЕТРИЧНИ ЕЛЕМЕНТИ 
	30

	2.1.
	Композиции от геометрични елементи. Усвояване – техника на полагане на равен тон в ахроматична гама.
	

	2.2.
	Композиция от една или няколко еднородни геометрични елементи в ахроматична гама с цветен център.
	

	2.3.
	Композиция от  разнородни геометрични елементи – с триъгълник, квадрат и кръг в хроматична гама.
	

	2.4.
	Композиция от разнородни геометрични елементи с включване 
на растер , шрифт и др.

	

	3.
	КОМПОЗИЦИЯ ОТ ТРИИЗМЕРНИ ГЕОМЕТРИЧНИ ФИГУРИ
	36

	3.1.
	Композиция от триизмерни геометрични тела. Проектиране на модулна композиция от кубчета в ахроматична гама. Употреба на материал – картон, лепило и др., познания за разгъвка на геометрични фигури и умения за  биговане, сгъване и лепене.

	

	3.2.
	Композиция от триизмерни разнородни геометрични тела – куб, паралелепипед, сфера, цилиндър и др., т.е. вече усложнени геометрични разгъвки. Употреба на материал – картон, лепило и др., познания за разгъвка на геометрични фигури и умения за  биговане, сгъване и лепене.

	

	3.3.
	Намиране на център, баланс и ритъм в пластиката. Модулни композиции по зададена тема (баланс, динамика, ритъм). Работа с цвят.

	

	3.4.
	Постигане на триизмерност, мащабност, тектоничност, цветови център и цялостност в графичното оформление на пластиките.

	

	3.5.
	Композиция от триизмерни разнородни геометрични тела с включени следните графични елементи – растер, шрифт и др.

	

	
	IX клас  -  72 учебни часа
	

	4.
	ПРОЕКТИРАНЕ НА ВИТРИНИ
	36

	4.1.
	Теоретични познания и принципи за изграждане на витринното пространство.
	

	4.2.
	Прилагане на различни видове композиции във витринното пространство, представени в различни изгледи (грундрис, страничен разрез, фронтален изглед, детайл, перспективна скица). 

	

	4.3.
	Витрина за напитки и шоколадови изделия: Ученикът усвоява начини на проектиране на витринното пространство чрез различни видове композиции и графични елементи. Обособяване на център, модулни групи, графични и цветови акценти. Работи се с различни графични техники и цифрови технологии.
	

	4.4..
	Осъществяване на тематична витрина с рекламен реквизит.
Усвоява се работа в мащаб.
	

	4.5.
	Проектиране и изработване на видове художествени артикули по зададена тема.

	

	5.
	ПРОЕКТИРАНЕ НА ВИТРИНИ ЗА ТЕКСТИЛ
	36

	5.1.
	Разработване на идейни проекти - прави и фалтирани платове. Придобиване на основни познания за характера и спецификата при аранжирането на платове. Композиция с торс (манекен). 
Изграждане на център чрез пластичен и цветови похват.  Работа с видове реквизит: рекламен, носещ, универсален. Композиция с торс (манекен). 
	

	5.2.
	Придобиване знания за разполагането на композицията в пространството в (грундрис, страничен разрез, фронтален изглед, детайл, перспективна скица), използвайки пластичния похват и различни графични елементи. Придобива знания за художествено съчетаване на различни видове тъкани и материи.

	

	6.
	ПРОСТРАНСТВЕНО И ГРАФИЧНО ОФОРМЛЕНИЕ НА ТЕМАТИЧНИ ВИТРИНИ С РЕКЛАМЕН ХАРАКТЕР
	18

	6.1.
	Проектират се графични пана и се изпълняват в макет тематични витрини
	

	7.
	ПРОСТРАНСТВЕНО И ГРАФИЧНО ОФОРМЛЕНИЕ НА СЕРИЯ ВИТРИНИ С ФАСАДНО РЕШЕНИЕ
	18

	7.1.
	Проектиране на експозиционни пространства и включването на експозиционна графика. Изработването на проекта включва идейни скици, графично решение, макет и рекламна пластика.
	

	
	ВТОРИ ГИМНАЗИАЛЕН ЕТАП
	

	
	XI клас  - 144 учебни часа
	

	8.
	ВИТРИНИ ПО АРХИТЕКТУРНО ЗАДАНИЕ
	72

	8.1.
	Витрини по архитектурно задание (еднолицева, двулицева, островна или серия витрини)
	

	8.2.
	Обемно-пространствено изграждане, цветово решение на зададените теми – проект и макет.
	

	8.3.
	Проектиране на тематична витрина по зададена тема (сезони, спорт, култура, етнография, туризъм, социална, музейна и др.) или корпоративна.

	

	8.4.
	Рекламно пластично тяло за интериор или екстериор, съобразено със съществуваща архитектурна ситуация.  Проектът включва следните етапи: идейни перспективни  скици, идеен проект (пространствен и графичен), грундрис, разгънати стени, характерни разрези на детайли, експозиционна графика.
	

	8.5.
	Графично решение на фасадата в мащаб 1:10, формат 100/70 
	

	8.6.
	Макет и пластично решение на фасадата, мащаб 1:10.

	

	9.
	ПРОЕКТИРАНЕ НА ЩАНДОВЕ
	   72


	9.1.
	Запознаване с видовете щандове - еднолицев, двулицев, трилицев, островен
	

	9.2.
	Избор на тема на щанда. Примерни теми: Социална, Иновативни Технологии, Култура, Спорт и др.

	

	9.3.
	Проучване по избраната тема.
	

	9.4.
	Първоначално разработване на идейните проекти. Скици и перспективни изгледи.
	

	9.5.
	Задълбочено разработване. Детайл.
	

	9.6.
	Представяне на проекта в грундрис, разгънати стени, характерни разрези на детайли, експозиционна графика.
	

	9.7.
	Изпълнение на проекта чрез софтуерен продукт или по избор.
	

	9.8.
	Макетиране ( мащаб 1:10 ) и графично решение  ( пано формат 100/70 )
	

	
	XII клас  - 116 учебни часа
	

	10.
	ПОДГОТВКА И РЕАЛИЗАЦИЯ  НА  ГОДИШНИ И ДИПЛОМНИ ЗАДАЧИ Примерни теми: серия от витрини с фасадно решение по архитектурна даденост,  изложби с рекламна цел,  щандове и др.
	116

	10.1.
	Проучване и извличане на информация по избраната тема за дипломна работа.
	

	10.2.
	Първоначално разработване на идейните проекти. Скици и перспективни изгледи.
	

	10.3.
	Проектиране на дипломната работа. Задълбочено разработване. Детайл.
	

	10.4.
	Реализация на  годишна/ дипломната работа със софтуерни продукти или по избор.
	

	10.5.
	Представяне на проекта в грундрис, разгънати стени, характерни разрези на детайли, експозиционна графика.
	

	10.6.
	3-5 бр. графични пана – отпечатани във формат 100/70
	

	10.7.
	Изпълнение на макет  в подходящ мащаб.
	

	
	                                                                                                      Общо
	440






ПЪРВИ ГИМНАЗИАЛЕН ЕТАП

Раздел 1.	ВЪВЕДЕНИЕ
Цели:    Запознаване на учениците със специалността, материалната база и възможност. Представяне на предходни проекти на други випуски.
 
Раздел 2.	КОМПОЗИЦИЯ ОТ ГЕОМЕТРИЧНИ ЕЛЕМЕНТИ
Цели:   Да се запознаят с основни композиционни схеми и геометрични елементи;  Да придобият търпение, упоритост и прецизност. Усвояване на техники: темпера - полагане на равен тон, апликация. Придобиване на знания за логиката на движение, принципите и законите, действащи при изграждане на композицията.
0. 
Раздел 3.	КОМПОЗИЦИЯ ОТ ТРИИЗМЕРНИ ГЕОМЕТРИЧНИ ФИГУРИ
Цели:   Да се придобият основни познания за триизмерното проектиране чрез намиране на център, баланс и ритъм в пластиката. Запознаване с основни модулни композиции - баланс, динамика, ритъм. Работа с цвят. Познания за разгъвка на геометрични фигури и умения за  биговане, сгъване и лепене. Постигане на триизмерност, мащабност, тектоничност, цветови център и цялостност в графичното оформление на пластиките.

Раздел 4.	ПРОЕКТИРАНЕ НА ВИТРИНИ
Цели:  Да се постигнат теоретични и практически знания и умения при проектирането на витрини, чрез прилагане на различни видове композиции във витринното пространство представени в различни изгледи (грундрис, страничен разрез, фронтален изглед, детайл, перспективна скица).

Раздел 5.	ПРОЕКТИРАНЕ НА ВИТРИНИ ЗА ТЕКСТИЛ
Цели:  Да се придобият основни познания за характера и спецификата при аранжирането на платове - прави и фалтирани. Изграждане на център чрез пластичен и цветови похват.  Работа с видове реквизит: рекламен, носещ, универсален. Композиция с торс (манекен). 
Работи се с различни графични техники и цифрови технологии. Проектиране и изработване на видове художествени артикули по зададена тема.
Придобиване на знания за разполагането на композицията в пространството в (грундрис, страничен разрез, фронтален изглед, детайл, перспективна скица), използвайки пластичния похват и различни графични елементи.


Раздел 6.	ПРОСТРАНСТВЕНО И ГРАФИЧНО ОФОРМЛЕНИЕ НА ТЕМАТИЧНИ ВИТРИНИ С РЕКЛАМЕН ХАРАКТЕР 
Цели:  Да се премине на по-високо ниво в проектирането чрез постигане на художествено-пространствена цялост при изграждането на витрини. Запознаване с основните правила на екзпозиционната графика с рекламен характер. Да се усъвършенства взаимовръзката между графика, пропорции и мащаб. 

Раздел 7.	ПРОСТРАНСТВЕНО И ГРАФИЧНО ОФОРМЛЕНИЕ НА СЕРИЯ ВИТРИНИ С ФАСАДНО РЕШЕНИЕ 
Цели:       Да се придобият основни познания за единство между пространство и графика. Да се затвърдят уменията при проектирането на фасадни решения.


ВТОРИ ГИМНАЗИАЛЕН ЕТАП

Раздел 8.	ВИТРИНИ ПО АРХИТЕКТУРНО ЗАДАНИЕ 
Цели:   Да се усвоят знания за комплексното решаване на композиция от серия витрини. Да се научат да използват на практика компоненти като универсален или уникален реквизит, аксесоари, експозиционна графика и шрифт.

Раздел 9.	ПРОЕКТИРАНЕ НА ЩАНДОВЕ 
Цели:	Да се придобият основни познания при проектирането на различните видове щандове. Да придобият професионално умение за етапно проектиране: проучване на темата и фирмения бранд, идейни перспективни  скици, идеен проект (пространствен и графичен), грундрис, разгънати стени, характерни разрези на детайли, експозиционна графика. Онагледяването му включва макет и графично и пластично решение на фасадата. Да могат да проектират прилагайки цифрови технологии и съответните софтуерни продукти.

Раздел 10.	ПОДГОТВКА И РЕАЛИЗАЦИЯ  НА  ГОДИШНИ И ДИПЛОМНИ ЗАДАЧИ Примерни теми: серия от витрини с фасадно решение по архитектурна даденост,  изложби с рекламна цел,  щандове и др.
Цели: Да приложи всички придобити знания и умения от предходните четири години обучение и да създаде самостоятелно завършен проект, на професионално ниво.

Годишната оценка се формира от комисия, определена от директора след разглеждането на годишния изпит и представяне на учебните задачи от цялата година. За получаване на професионална квалификация учениците от 12 клас полагат изпити по теория и практика на професията по Национални изпитни програми.

V.  ОЧАКВАНИ РЕЗУЛТАТИ
В края на обучението по специфична професионална подготовка по учебния предмет „Пространствен дизайн“,  ученикът трябва да придобие компетентности за:
· Понятията и терминология, засягащи специалността;
· Етапите в проектирането на идейния проект;
· Законите и принципите за изграждане на композицията;
· Законите на формоизграждане;
· Основни принципи в цветознанието;
· Софтуерно ограмотяване 
· Да анализира и проучва поставените задачи и да създава художествено произведение;
· Да проектира графични и триизмерни композиции и пластики;
· Да изработва предварителен проект - първоначална разработка на идеята по поставената задача чрез работни скици, перспективни рисунки и др., изпълнени със свободно избран материал;
· Да създава идеен проект - идеята се разработва чрез грундрис, разгънати експозиционни площи със съответстващото им графично решение, разрези, които допълват представата за пространственото решение в подходящ мащаб;
· Да има познание за различните видове материали, необходими за изработването на макет.
· Да могат да проектират прилагайки цифрови технологии и съответните софтуерни продукти. 

VI.  АВТОРСКИ КОЛЕКТИВ
Боряна Велева – старши учител в  НГПИ „СВЕТИ ЛУКА” – София
Милена Антонова – учител в  НГПИ „СВЕТИ ЛУКА” – София
Десислава Врабчарска - учител в  НГПИ „СВЕТИ ЛУКА” – София
Дияна Драйчева - учител в  НГПИ „СВЕТИ ЛУКА” – София

